# 杂症痘疹药性主治合参卷四十三

**菜部**

**胡荽**

禀金气，多火气少，故味辛香，气温，微毒。以辛香气温走窜之功，故内通心脾达少腹，除一切不正之气，外行腠理，达四肢，散风寒及秽气之侵，所以[发热](#m1-0" \t "_blank" \o "书籍相关：发热)[头痛](#m0-0" \t "_blank" \o "书籍相关：头痛)能除，谷食停滞俱消，痧疹痘疮皆出矣。但辛香发散，气虚人不宜食之，久食多食损人精神，令人多忘，能发腋臭脚气痼疾，及服一切补药，内有白术牡丹者咸忌之，其子亦能发痘疹，杀鱼腥毒。

胡荽，善通气小腹，能拔毒四肢，开心窍，上止[头痛](#m0-0" \t "_blank" \o "书籍相关：头痛)，散痧疹，内消谷食，利[五脏](#m0-0" \t "_blank" \o "书籍相关：五脏)，顺二肠，痘疮不齐，煎酒可喷。塞之鼻中，能去目翳。但多食发脚气、腋臭，久食损精神、健忘，食同邪蒿，令人汗臭。